ராகு பகவான் 5-ஆம் அதிபதியான புதனின் நட்சத்திரத்தில் 6-ஆம் வீட்டிலும், கேது பகவான் 6-ஆம் அதிபதியான சந்திரனின் நட்சத்திரத்தில் 12-ஆம் வீட்டிலும் சஞ்சாரம் செய்யும் இக்காலங்களில் நினைத்தது யாவும் நிறைவேறும். எடுக்கும் முயற்சிகள் அனைத்திலும் வெற்றி கிட்டும். பொளாதாரநிலை மிகச் சிறப்பாக இருக்கும். குடும்பத்தில் சுபிட்சமான நிலை உண்டாகும். பொன் பொருள் சேரும். கணவன்- மனைவி உறவு திருப்திகரமாக இருக்கும். புத்திர வழியில் மகிழ்ச்சிதரக்கூடிய சம்பவங்கள் நடைபெறும். சொந்த பூமி, மனை வாங்கும் யோகமும் உண்டாகும். பணம் கொடுக்கல்- வாங்கலும் சரளநிலையில் நடைபெறும். கொடுத்த வாக்குறுதிகளைப் காப்பாற்றி நல்லபெயரை எடுப்பீர்கள். 19-12-2017முதல் சனி லாப ஸ்தானமான 11-ல் சஞ்சரிப்பதால் தொழில், வியாபார ரீதியாக மேற்கொள்ளும் எந்தவொரு காரியத்திலும் லாபம் கிட்டும். அரசுவழியில் எதிர்பாராத உதவிகள் கிடைக்கும். கூட்டாளிகள் புதிதாக சேருவார்கள். உத்தியோகஸ்தர்களும் பணியில் திறம்பட செயல்பட்டு கைநழுவிய பதவி உயர்வுகளைத் தடையின்றிப் பெறுவார்கள். சிலருக்கு விரும்பிய இடமாற்றமும் கிடைக்கும். விநாயகர் வழிபாடு உத்தமம்.